Rikunarita-ORG/Wikinium huggingface dataset:
# Inca

|  |  |
| --- | --- |
| **Articul por Ladin Val Badia** |  |

Machu Picchu.
Mapa dl Peru dl XVIII. seco.
I **Inca** (o Incas) é na popolaziun morta fora che toca pro les ziviltés precolombianes tl’America dl Süd y che viô sön les altöres dles Andes danter le XIII y le XVI seco. L’Imper Inca é sté le maiú imper precolombian y â süa capitala a Cuzco tl Perú.

## Lians

Ziviltés precolombianes

America dl Sud

|  |
| --- |
| **Profil dla zivilté Inca** |
|  Lingaz ufizial | Quechua |
| D'atri lingac | Aymara, Puquina, dialec locai |
| Epoca storica | Ziviltés precolombianes |
| Post | America dl Süd |
| Mascima estenjiun (confins) | Nord: Rü Ancasmayo (Colombia atuala) Ost: Bosch dl'Amazonia Süd: Maule (rü dl Cile) (Cile atual) Vest: Ozean Pazifich |
| Capitala | Cuzco |
| Religiun | politeism, animism |
| Etnia dominanta | Inca |
| D'atres etnies | Masca, chillque, papre, tambo, mayo, sanco, limatambo, quilliscache, quechua, quegar, huaro, caviña y poque |
| Strotöra politica | Rëgn cina al 1400 ca. Imper dal 1400 al 1533 |
| Spersa | 2.000.000 Km² |
| Economia | Agricola-pastorala, metalurgica |
| Popolaziun | 15 miliuns de abitanc ca. |
| Epoca dla nasciüda | XIII seco ca. |
| Fin | 1571 Concuista dl Imper Inca da pert di Spagnoi |

## Wikidata

d:Q3404008
# Genetica

Strotöra dl DNA, molecola che contëgn les informaziuns genetiches
La genetica (dal grech antich γενετικός, ghenetikós, «che á da fá cun la nasciüda », da γένεσις ghénesis, «genesa, origina») é la pert dla biologia che se dá jö cun le stüde di gens, dl’arpejiun y dla variaziun genetica di organisms viënc. Le stüde dla genetica á arjunt resultac importanc dl XIX. seco giulan al laur pioneristich de Gregor Mendel, che vëgn araté le pere dla genetica.

## Le DNA

Te na vijiun moderna é l’informaziun genetica di organisms da ciafé tla strotöra chimica dles molecoles dl DNA. Les carateristiches “mendelianes” dl individuum corespogn a secuënzes de DNA (aje desossiribonucleich) y de RNA (aje ribonucleich) a chëres che an ti dij gens y che vëgn dant tl genom.
Normalmënter é le DNA te cromosoms linears ti eucarioc y te cromosoms torogn ti procarioc. N cromosom é na strotöra organisada metüda adöm da DNA y da istons.
Pro i eucarioc é le DNA genomich tl zënter dla zelula cun de piceres cuantités ince ti mitocondri y ti cloroplasć. Pro i procarioc é le DNA te te n corp cun na forma nia regolara tl zitoplasm a chël che an ti dij nucleoid. Ala totalité dles informaziuns en cunt de n organism ti dijon genotip.

Diagram genetich dl svilup dla zelula viënta dal DNA

## I gens

I gens é les unites d’arpejiun fondamentales de düc i organisms. N gen corespogn a na pert dl
DNA y á n influs sön la forma o sön la funziun de n organisms te na manira spezifica. Düc i
organisms, dai baters ai tiers, á le medemo mecanism de basa che copiëia y traslatëia le DNA
te proteines. La zelula ti é da fá la trascriziun de n gen che é tl DNA te na copia dl gen te RNA y le ribosom (n organ zelular) traslatëia le RNA te na proteina, chël ó dí te na secuënza de
aminoaji. Le codesc genetich che codifichëia n aminoaje é le medemo por la maiú pert di
organisms, mo n pü’ desvalí por n valgügn. Por ejëmpl na secuënza de DNA che codifichëia
por l’insulin tla porsona codifichëia por l’insulin ince canche ara vëgn metüda ite de d’atri
organisms sciöche les plantes.

Normalmënter é le DNA te cromosoms linears ti eucarioc y te cromosoms torogn ti procarioc.

Pro i eucarioc é le DNA genomich tl zënter (nucleus) dla zelula cun de piceres cuantités ince
ti mitocondri y ti cloroplasć. Pro i procarioc é le DNA te te n corp cun na forma nia regolara tl zitoplasm a chël che an ti dij nucleoid. Ala totalité dles informaziuns en cunt de n organism ti dijon genotip.

## Seziuns dla genetica

**Genetica formalaGenetica dl comportamëntGenetica clinicaGenetica molecolaraGenetica dles popolaziunsGenomica**